Niečo sa chystá

Niečo sa chystá je debutový štúdiový album slovenskej skupiny Peha. Dňa 6. septembra 1999 ho publikovalo hudobné vydavateľstvo Sony Music Bonton. Nahraný bol v nahrávacom štúdiu Perina.

Album obsahuje dvanásť skladieb. Bonusom je filmový záznam o priebehu nahrávania albumu, vrátane prvého videoklipu skupiny Peha k skladbe „Diaľkové ovládanie“. Klip bol nakrútený v prešovskom trolejbuse Škoda 15Tr ev. č. 106.https://imhd.sk/po/vozidlo/4441/Skoda-15-Tr-104 Autormi hudby ku všetkým pesničkám sú Katarína Knechtová a Karol Sivák, autorom textov je Vlado Krausz, s výnimkou skladby „Neúplná“, ktorú otextoval Vali Šefčík. Ďalší videoklip z tohto albumu, k piesni „Diabol - anjel“, sa natáčal v Divadle Jonáša Záborského v Prešove. V tomto klipe sa Katarína Knechtová ostrihala dohola. 

Skupina Peha dostala za tento album ocenenie Objav roku 1999 a pieseň „Diaľkové ovládanie“ sa po dva mesiace stala najhranejšou piesňou v slovenských rádiách.

 Zoznam skladieb 

 Výroba albumu 
 Katarína Knechtová - spev, vokály
 Martin Migaš - bicie nástroje, perkusie 
 Kajo Sivák - elektrická gitara, akustická gitara
 Marek Belanský - basová gitara
 Juraj Ondko - klávesové nástroje
 Hosť
 Daniel Haninčík - klávesové nástroje
 Produkcia
 Peha - producent, aranžmány, nahrávanie
 Martin Migaš - zvukový technik
 Robert Kočan - fotografie
 Marcel Kupko, Peha, Vlado Krausz - grafické návrhy, dizajn

 Referencie 

 Zdroj  

Kategória:Albumy skupiny Peha
Kategória:Hudobné albumy z 1999
Kategória:Debutové albumy